b'\n_START_ARTICLE_\nAlenka Ermenc\n_START_SECTION_\nVoja\xc5\xa1ka kariera\n_START_PARAGRAPH_\nJanuarja 2006 je postala poveljnica novoustanovljenega 5. obve\xc5\xa1\xc4\x8devalno-izvidni\xc5\xa1kega bataljona Slovenske vojske; s tem je postala prva \xc5\xbeenska poveljnica bataljona v Slovenski vojski._NEWLINE_Maja 2009 je postala na\xc4\x8delnica v sektorju za kadre General\xc5\xa1taba Slovenske vojske; junija istega leta pa je od\xc5\xa1la na \xc5\xa1estmese\xc4\x8dno misijo KFOR na Kosovo._NEWLINE_13. maja 2011 je bila kot prva \xc5\xbeenska \xc4\x8dastnica povi\xc5\xa1ana v \xc4\x8din brigadirke Slovenske vojske; \xc4\x8din ji je formalno izro\xc4\x8dila obrambna ministrica Ljubica Jelu\xc5\xa1i\xc4\x8d 15. maja istega leta na osrednji prireditvi v Cerkljah ob Krki ob 20. obletnici Slovenske vojske._NEWLINE_V letu 2018 je bila imenovana za namestico na\xc4\x8delnika General\xc5\xa1taba Slovenske vojske._NEWLINE_23. novembra 2018 jo je predsednik Borut Pahor kot prvo \xc5\xbeensko v Slovenski vojski povi\xc5\xa1al v \xc4\x8din generalmajorke. 27. novembra 2018 je minister za obrambo Karl Erjavec potrdil, da bo Alenka Ermenc imenovana za 8. na\xc4\x8delnico General\xc5\xa1taba SV, s \xc4\x8dimer bo postala prva \xc5\xbeenska na svetu na tako visokem polo\xc5\xbeaju.'